PEILING: Sal jy met die nuwe SAL vlieg? | Netwerk24
PEILING: Sal jy met die nuwe SAL vlieg?
Deur William Horne 09 Junie 2021 12:54
Die Suid-Afrikaanse Lugdiens (SAL) gaan waarskynlik in Julie of Augustus weer begin vlieg, maar sal jy kaartjies op dié lugdiens bespreek?
'n Vliegtuig van die Suid-Afrikaanse Lugdiens styg op. Foto: Verskaf
Die SAL se bestuur het Woensdag aan die Nasionale Raad van Provinsies verslag gedoen oor hoe hy later vanjaar sy bedrywighede wil hervat en hoe sy reddingsboeie al bestee is.
LP's, van die opposisiepartye sowel as die regerende ANC self, was bekommerd oor die "reputasieskade" wat die lugdiens al gely het.
Mlindi Nhanha, DA-LP, het kommer uitgespreek oor die lugdiens se vermoë om te herstel van jare se reputasieskade.
Op sy beurt het Yunus Carrim, ANC-LP, ook gesê hy weet nie hoe die lugdiens passasiers sal teruglok nie.
Tshepiso Moahloli, amptenaar van die nasionale tesourie, het in antwoord hierop gereageer dat die direksie van die SAL "baie werk het om te doen".
Meer oor: Suid-Afrikaanse Lugdiens | Lugdienste | Staatsondernemings | Sakeredding | Reddingsboeie | Vliegtuie